cyanic-selkie/wikianc huggingface dataset:
Դոմինոյի տեսություն
Կոմունիզմի դրսևորումներ Հարավարևելյան Ասիայից դուրս
Որոշ մասնագետներ նշում են, որ չնայած դոմինոյի տեսությունը ձախողվեց տարածաշրջանային առումով, բայց ընդհանուր առմամբ կար կոմունիզմի գլոբալ ալիք, որի արդյունքում Լենինյան-մարքսիստական ուժերը իշխանության եկան Բենինում, Եթովպիայում, Գվինեա Բիսսաուում, Մադագասկարում, Կապե Վերդեում, Մոզամբիկում, Անգոլայում, ԱՖղանստանում, Գրենադայում և Նիկարագուայում 1970-ական թվականների ընթացքում։ Այս շարքում կարելի է ներառել նաև Արգենտինայի հեղափոխական ալիքը Չե Գևարայի գլխավորությամբ ։  Դոմինոյի տեսությունը հետագայում ևս կրառվեց ԱՄՆ քաղաքականության մեջ։ 1977 թվականին նախագահ Ռիչարդ Նիքսոնը պաշտպանեց Սալավադոր Ալլենդեի ռեժիմի ամերկյան ապակայունացման քաղաքականությունը Չիլիում` հենվելով դոմինոյի տեսության վրա։ Նա ներկայացրեց, որ կոմունիստական Չիլին և Կուբան ստեղծում էին «կարմիր սենդվիչ», որով կներփակեին Լատինական Ամերիկան իրենց մեջ ։ 1980-ական թվականներին դոմինոյի տեսությունը դարձյալ օգտագործվեց այս անգամ արդարացնելու համար նախագահ Ռոնալդ Ռեյգանի Կենտրոնական Ամերիկա (Կարիբյան ավազան) կատարած ներուժումները (Գրենադայի ներխուժում)։
Այլ կիրառություններ
Ամերիկյան որոշ վերլուծաբաններ հղում են կատարել Մերձավոր Արևելքում Իսլամական կրոնապետության և լիբերալ ժողովրդավարության հնարավոր տարածմանը` որպես դոմինոյի տեսության դրսևորման երկու տարբեր հավանական տարբերակներ։ Իրան-իրաքյան պատերազմի ընթացքում ԱՄՆ-ը և արևմտյան ուրիշ պետություններ աջակցում էին Իրաքին` զգուշանալով Իրանի արմատական կրոնապետության տարածումից տարածաշրջանում։ 2003 թվականին Իրաք ներխուժելը նեոկոնստրուկտիվիզմի որոշ ներկայացուցիչներ մեկնաբանեցին, որ ժողովովրդավարական կառավարության հաստատումը երկրում կնպաստի ժողովրդավարության և ազատականության տարածմանը Մերձավոր Արևելքում։ Սա անվանվեց «հետադարձ դոմինոյի տեսություն» ("reverse domino theory") կամ «դեմոկրատական դոմինոյի տեսություն» ("democratic domino theory") :
Ծանոթագրություններ
Կատեգորիա:Միջազգային հարաբերություններ Կատեգորիա:Սառը պատերազմ Կատեգորիա:Քաղաքական տեսություններ Կատեգորիա:Վիետնամի պատերազմ
Ամառային օլիմպիական խաղեր 1896 մեդալների աղյուսակ
Ամառային օլիմպիական խաղեր 1896 մեդալների աղյուսակում ներկայացված են ազգային օլիմպիական կոմիտեները՝ ըստ 1896 թվականի Ամառային օլիմպիական խաղերին մասնակցած վաստակած մեդալների քանակի։ 1896 թվականի Ամառային օլիմպիական խաղերը նորագույն ժամանակների առաջին ամառային օլիմպիական խաղերն են, անցկացվել են 1896 թվականի ապրիլի 6-15-ը Հունաստանի Աթենք քաղաքում։ Խաղերին մասնակցել են 14 երկրի 241 մարզիկ։ Խաղարկվում էր 43 մեդալ՝ 9 մարզաձևերում ։
Մասնակից երկրներից տասը վաստակել են մեդալ, մեդալներից երեքը վաստակել է խառը հավաքականը (տարբեր երկրների մարզիկներից բաղկացած թիմ)։ Ամերիկայի Միացյալ Նահանգները վաստակել է ամենաշատ ոսկե մեդալներ (11), մինչդեռ հյուրընկալող Հունաստանը վաստակել է ամենաշատ մեդալները (46), ինչպես նաև ամենաշատ արծաթե (17) և բրոնզե (19) մեդալները՝ ԱՄՆ-ին զիջելով մեկ ոսկե մեդալով ։
Վաղ Օլիմպիական խաղերում որոշ թիմային մրցույթների մասնակցում էին տարբեր երկրների ներկայացուցիչներ ։ Հետագայում ՄՕԿ-ը ստեղծեց պայմանական «Խառը հավաքական»-ը (ԱՕԿ կոդ՝ ZZX)։ Որոշ մարզիկներ մեդալ վաստակել են և՛ անհատակն, և՛ խառը հավաքականի կազում։ Պաշոտնական հաշվարկում այս մեդալները տարբեր հավաքականների են գրանցվում։ Եգիպտոսում ապրող հունական ծագմամբ Դիոնիսիոս Կասդագլիսը ներկայացնում էր Հունաստանը, սակայն, երբ նա մասնակցում էր թենիսի զույգակատար մրցաշարում այլ հույնի հետ, նրանց արդյունքները վերագրվում էին խառը թիմին ։
Այս սկզբնական Օլիմպիական խաղերի ժամանակ հաղթողներին տրվում էր արծաթե մեդալ և ձիթապտղի ճյուղ, իսկ երկրորդ տեղը գրավածներին տրվում էր պղնձե մեդալ և դափնենու ճյուղ ։ ՄՕԿ-ը հետագայում ոսկե, արծաթե և բրոնզե մեդալներ է տվել բոլոր առաջնությունների համապատասխանաբար առաջին երեք տեղը գրաված ատլետներին՝ վերջին ավանդույթների հետ համապատասխանեցնելու համար ։ Երեք ոչ-ոքիների պատճառով ատլետները կիսել են մեդալները, արդյունքում՝ տարբեր երկրների մեդալների քանակը աճել է։ Այս ոչ-ոքիները եղել են ԱՄՆ ներկայացուցիչ Ֆրենսիս Լեյնի և Հունգարիայի ներկայացուցիչ Ալայո Սոկոլոյի միջև՝ 100 մետր վազքի երրորդ հորիզոնականի համար, ձողացատկում Հունաստանի ներկայացուցիչներ Էվանգելոս Դամասկոսի և Իոանիս Թեոդորոպուլոսի միջև, և հունաստանի ներկայացուցիչ Կոնստանտինոս Պասպատիսի և Հունգարիայի ներկայացուցիչ Մոմչիլո Տապավիցայի միջև (անհատական թենիս)։ Բացի դա, բրոնզե մեդալներ չեն տրվել մի շարք միջոցառումներում, քանի որ երրորդ տեղը գրավող մասնակից չկար ։
Մեդալների հաշվարկ
Սա 1896 թվականի Ամառային օլիմպիական խաղերի մեդալների ամբողջական ցանկն է՝ հիմնցած Միջազգային օլիմպիական կոմիտեի թվյալների վրա։ Տեղը որոշված է ըստ երկրի վաստակած ոսկե մեդալների քանակի։ Հավասար ոսկե մեդալների դեպքում հաշվարկվում է արծաթե մեդալների քանակը, հավասար արծաթե մեդալների դեպքում՝ բրոնզե։ Հավասար արդյունք ունենալու դեպքում երկրները դասավորվում են այբբենական կարգով։ Այս տեղեկությունները տրամադրվել է ՄՕԿ-ի կողմից, սակայն ՄՕԿ-ն չի ճանաչել կամ սատարել որևէ վարկանշային համակարգ ։
<span class="legend-text" style="border:solid 1px #AAAAAA; padding:1px .6em; background-color:#ccf; color:black; font-size:95%; line-height:1.25; text-align:center;"> Հյուընկալող երկիր (Հունաստան)
Նշումներ
Բացի Միջազգային օլիմպիական կոմիտեի տվյալներից կան այլ տվյալներ ևս, սակայն, որպես Օլիմպիական խաղերի կառավարող մարմին՝ ՄՕԿ-ի տվյալները ամենահավաստին են համարվում։
Ծանոթագրություններ
Կատեգորիա:Ամառային օլիմպիական խաղեր 1896 Կատեգորիա:Օլիմպիական խաղերի մեդալների աղյուսակներ
Մոնբրիո դել Կամպ
Մոնբրիո դել Կամպ (Montbrió del Camp), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Կամպ շրջանում։ Տարածքը կազմում է 10,07 կմ²։ Բնակչությունը՝ 2298 մարդ (2010 թվականի տվյալներով)։
Հրաչյա Մաթևոսյան
Հրաչյա Իգնատի Մաթևոսյան (Հրաչօ), հայ արձակագիր, հրապարակախոս, լրագրող, ՀԳՄ անդամ 1985 թվականից։ Հրանտ Մաթևոսյանի եղբայրն է։
Կենսագրություն
1952֊55 թվականներին սովորել է Երևանի արհեստագործական 3-րդ ուսումնարանը և Երևանի տպարաններում աշխատել որպես լինոտիպիստ։ 1962 թվականին ընդունվել և 1966 թվականին ավարտել է Երևանի համալսարանի ժուռնալիստիկայի ֆակուլտետը ։
1956֊61 թվականներին աշխատել է Հայաստանի կույրերի միավորման հրատարակչությունում։ 1965֊66 թվականներին աշխատել է «Ոզնի» երգիծական հանդեսում, 1966֊74 թվականներին «Ավանգարդ» թերթում որպես բաժնի վարիչ, 1974֊92 թվականներին «Հայրենիքի ձայն» շաբաթաթերթում որպես պատասխանատու քարտուղար, 1992֊2000 թվականներին «Հայաստան» թերթում որպես բաժնի վարիչ։ Նրա բազմաթիվ ակնարկները, պատմվածքները, հոդվածները, հարցազրույցները տպագրվել են հանրապետական մամուլում, գրական հանդեսներում։ Հրաչյա Մաթևոսյանը Ռազմածովագիրների միջազգային ընկերակցության և Ժուռնալիստների միության անդամ է։ Թարգմանվել է վրացերեն, անգլերեն, ռուսերեն և այլ լեզուներով։ Մահացել է 2016 թվականի հունիսի 29֊ին։ Հեղինակ է նաև մանկական գրքերի ։
Արտաքին հղումներ
Կատեգորիա:Հայ արձակագիրներ Կատեգորիա:Հայ հրապարակախոսներ Կատեգորիա:Հայ լրագրողներ Կատեգորիա:Հայաստանի ժուռնալիստների միության անդամներ Կատեգորիա:Հայաստանի գրողների միության անդամներ
Զվարթնոցի տաճար
Զվարթնոցի տաճար, 7-րդ դարի հայ առաքելական տաճար, որը կառուցվել է Ներսես Գ Տայեցի կաթողիկոսի պատվերով՝ 641- 661 թվականներին ։
Այժմ պահպանվել են միայն Զվարթնոցի տաճարի ավերակները, որոնք հայտնաբերվել են Հայաստանի Արմավիրի մարզում՝ Վաղարշապատ քաղաքի եզրին։
Ներառված է Հայաստանում ՅՈւՆԵՍԿՕ-ի Համաշխարհային ժառանգության օբյեկտների ցանկում։
Պատմություն
Զվարթնոցի տաճարը կառուցվել է այն ժամանակ, երբ Հայաստանը գտնվում էր բյուզանդական տիրապետության տակ, և նոր էին սկսվել արաբական արշավանքները։
Մայր տաճարի շինարարական աշխատանքները սկսել են 643 թվականին Ամենայն հայոց կաթողիկոս Ներսես Շինարարի առաջնորդության տարիներին։
Զվարթնոցի տաճարը կառուցվել է այն վայրում, որտեղ միմյանց են հանդիպել Տրդատ Մեծը և Սուրբ Գրիգոր Լուսավորիչը։
Վերոհիշյալի մասին պատմում է նաև Հովհան Մամիկոնյան պատմիչը։
Արաբների կողմից Դվինի գրավումից հետո խառնակ իրադրություն ստեղծվեց երկրի արևելյան շրջաններում։ Ներսես թագավորը կաթողիկոսական աթոռը Դվինից տեղափոխեց Զվարթնոց։
Զվարթնոցի տաճարը կանգուն է մնացել մինչև 10-րդ դարը։ Գագիկ I Բագրատունու կառավարման տարիներին տաճարի կրկնօրինակն է ստեղծվում նաև Անիում։
Ոսկե Դարպասներ (այլ կիրառումներ)
Ոսկե Դարպասներ - կարող է վերաբերել՝
Զվարթնոցի տաճար
Պատմություն
Այս առթիվ Սեբեոս պատմիչը նշում է.
Կառուցվածք
1905 թվականին հայ նշանավոր ճարտարապետ Թորոս Թորամանյանը Վաղարշապատում պեղումներ է կատարել և վերականգնել է տաճարը՝ օգտագործելով բնօրինակ քարերը։
Տաճարի նոր ծրագիրը ևս կազմել է Թորոս Թորամանյանը։ Շատ փորձագետներ պնդում են, որ Թորամանյանի ծրագիրը չի համապատասխանում Զվարթնոցի պատմական տաճարի նախատիպին։ Կառուցված է հայկական ճարտարապետական ոճով և զարդարված է հունական խաչերով։
Կառույցի պատերին պահպանվել են որմնանկարներ։ 2000 թվականին Վաղարշապատի եկեղեցիները, այդ թվում և Զվարթնոցի տաճարը ներառվել են Հայաստանում ՅՈւՆԵՍԿՕ-ի Համաշխարհային ժառանգության օբյեկտների ցանկում։
Զվարթնոցի տաճարը պատկերված է 100 դրամանոց թղթադրամի դարձերեսին, սակայն դուրս է եկել կիրառությունից։ Օրինակ է պահպանվել Երևանի պատմության թանգարանում։
Ծանոթագրություններ
Կատեգորիա:Վաղարշապատի տաճարներ Կատեգորիա:Հայկական քրիստոնեական տաճարներ Կատեգորիա:Հայաստանի տաճարներ Կատեգորիա:Արմավիրի մարզի տեսարժան վայրեր Կատեգորիա:Ավերված եկեղեցիներ
Գորդոն Օլպորտ
Գորդոն Օլպորտ (Gordon Willard Allport, ), համարվում է հումանիստական հոգեբանության հիմնադիրներից մեկը, որը նա հակադրում էր հոգեվերլուծությանը և բիհեյվիորիզմին։ Օլպորտը անհիմն էր համարում հիվանդ մարդկանց շրջանում հայտնաբերված փաստերի տարածումն առողջ մարդկանց վրա։ Նա անհրաժեշտ էր համարում ոչ միայն հավաքագրել ու նկարագրել դիտարկվող փաստերը, այլև, ինչպես բիհեյվիորիզմի մեջ, բացատրել դրանք։
Օլպորտի տեսության կարևորագույն գաղափարներից էր, որ մարդ իրենից ներկայացնում է բաց և ինքնազարգացող համակարգ։ Նա ելնում էր այն դրույթից, որ մարդ նախ և առաջ սոցիալական էակ է և չի կարող զարգանալ առանց շրջապատող մարդկանց հետ շփվելու։ Պնդելով, որ անձը բաց համակարգ է՝ Օլպորտն ընդգծում էր շրջապատող միջավայրի դերը նրա զարգացման գործընթացում։ Անձի և հասարակության այդ շփումն իրենից չի ներկայացնում միջավայրի հետ հավասարակշռությունը պահպանելու ցանկություն, այլ հանդիսանում է փոխազդեցություն, փոխհաղորդակցում։ Այսպիսով, Օլպորտը դեմ էր այն ժամանակ ընդունված գաղափարին, որ զարգացումը մարդու ադապտացիան է շրջապատող միջավայրին՝ ապացուցելով, որ մարդու զարգացման հիմքում ընկած է այդ հավասարակշռությունը խախտելու պահանջմունքը, ինչպես նաև կատարելագործվելու ու զարգանալու պահանջմունքը։
Օլպորտը առաջիններից էր, ով խոսեց յուրաքանչյուր մարդու յուրահատկության մասին։ Մարդը յուրահատուկ է, որովհետև հանդիսանում է որակների ու պահանջմունքների ինքնապիտ համադրության կրողը, որոնց գիտնականը համարում էր «traite»-գիծ։ Այդ գծերը նա ստորաբաժանում էր հիմնականների և գործիքայինների (ինստրումենտալների)։ Հիմնական գծերը բնածին են, դրանք ուղղորդում են վարքը, իսկ ինստրումենտալները ձևավորում են վարքը և ձևավորվում են կյանքի ընթացքում։ Այդ գծերի համալիրն անձի առանցքն է, որը նրան յուրահատկություն է հաղորդում։ Հասարակությունը նպաստում է որոշ որակների զարգացմանը և խոչընդոտում մյուս որակների ձևավորմանը։ Օլպորտը զարգացնում էր այն դրույթը, որ մարդու բոլոր որակներն ինքնավար են։ Երեխայի այդ գծերը դեռևս ինքնավար չեն և միայն մեծահասակի դեպքում են դրանք ինքնավարություն և անկախություն ձեռք բերում՝ կենսաբանական պահանջմունքներից ու հասարակության ճնշումներից։ Ինքնավարությունը ձևավորված անձի կարևորագույն բնութագրումն է։ Այն հնարավորություն է տալիս հասարակության առջև բաց լինելով պահպանել սեփական անհատականությունը։ Այս կերպ Օլպորտը լուծում է հումանիստական հոգեբանության կարևորագույն խնդիրներից մեկը. այն է՝ նույնականացում-օտարացում հիմնախնդիրը։
Օլպորտը ձևավորեց մարդու հոգեկանի համակարգային հետազոտման սեփական մեթոդները։ Նա ելնում էր այն գաղափարից, որ որոշ գծեր առկա են յուրաքանչյուրի մեջ, տարբերությունը դրանց զարգացվածության մակարդակի, ինքնավարության աստիճանի և անձի կառուցվածքում զբաղեցրած տեղն է։ Հիմնվելով այս դրույթին՝ Օլպորտը ստեղծում է սեփական բազմագործոնային հարցարանները, որոնց միջոցով հետազոտվում են մարդու անձնային գծերի զարգացման օրինաչափությունները։ Ամենահայտնի հարցարաններից է Մինեսոտայի համալսարանի հարցարանը (MMPI), որն այժմ կիրառվում է ոչ միայն անձի կառուցվածքի հետազոտման համար, այլև մասնագիտական պիտանելիության և համատեղության ուսումնասիրման համար։ Այսպիսով, Օլպորտը ձևակերպեց անձի հոգեբանության հումանիստական դպրոցի նոր ուղղության հիմնական դրույթները ։
Գ․ Օլպորտի դիսպոզիցիոն տեսություն
Դիսպոզիցիոն ուղղության առաջատար ներկայացուցիչներից մեկը Գորդոն Օլպորտն է։  Գ. Օլպորտի մեկնաբանության մեջ անհատականության դիսպոզիցիոն տեսությունը մարդու վարքի ուսումնասիրության հումանիտար և անհատական ​​մոտեցումների սիմբիոզ է։ Սա դրսևորվում է հիմնականում նրա աճի ներուժի նույնականացման, ինչպես նաև որոշակի անձի պահվածքը հասկանալու և կանխատեսելու ցանկության մեջ։ Գ. Օլպորտը լայն մեկնաբանություն է տալիս դիսպոզիցիային ՝ համարելով այն որպես «նյարդահոգեբանական պատրաստվածության վիճակ, որը առաջացել է անցյալի փորձից և ուղղորդող կամ դինամիկ ազդեցություն ունենալով անհատի արձագանքներից բոլոր այն առարկաների և իրավիճակների հետ, որոնց հետ նա կապված է» : Անհատականության դիսպոզիցիան անընդհատ, դինամիկ զարգանում է։  Օլպորտը անհատականության դիսպոզիցիան տեսնում է որպես կազմակերպված և ինքնակարգավորվող ամբողջություն։ Ի հակադրություն սովորելու տեսության, որտեղ նրանք գործում են դիսկրետ միավորներով և հոգեվերլուծությունից, որտեղ անհատականությունը բաժանված է կոնֆլիկտային մասերի։ Օլպորտի տեսակետից, մարդը ենթակա է ինչպես հոգեբանական, այնպես էլ կենսաբանական ազդեցությունների։ Օլպորտը բնութագրեց բնածին ֆիզիկական տվյալները, խելքը և խառնվածքը որպես «հումքի երեք հիմնական տեսակները, որոնցից ձևավորվում է անձը»։ Նա համաձայնեց, որ խառնվածքը անձի բնածին կենսաբանական հիմքն է։ Ներկայացնելով գենետիկ տրվածության մեկ կողմը ՝ խառնվածքը սահմանափակում է անձի զարգացումը։ Ներկայացնելով գենետիկ տրվածության մեկ կողմը ՝ խառնվածքը սահմանափակում է անձի զարգացումը։ Անձամբ Օլպորտը կարևոր համարեց ինչպես ժառանգականությունը, այնպես էլ շրջակա միջավայրը։ Նա հավատում էր, որ ոչ մի անձի հատկություն զերծ չէ ժառանգական ազդեցություններից, բայց փորձը նույնպես ազդում է ամեն ինչի վրա։  Օլպորտը անհատականության դիսպոզիցիոն տեսությունը տեսնում է որպես կազմակերպված և ինքնակարգավորվող ամբողջություն:Օլորտպորտի անհատականության տեսության հիմնական բաղադրիչը խթանի և արձագանքման համարժեքությունն է, որը համատեղվում և միջնորդվում է հատկանիշով ։
Ըստ Օլպորտի գոյություն ունեն․
Օլպորտը նշում է, որ անհատական ​​հատկությունները արտաքին խթանների ակնկալիքով չեն մնում։ Մարդիկ ակտիվորեն փնտրում են իրավիճակներ, որոնք ցույց են տալիս իրենց բնութագրերը։
Անհատականության դիսպոզիցիոն տեսության հատկություներ
1. Անհատականությունը անվանական չէ ։ Յուրաքանչյուր անձ իր մեջ ունի այդ «գործողության ընդհանրացված ձգտումները»։ Անհատական հատկություններ են ՝ «ագրեսիվությունը», «հեզությունը», «անկեղծությունը», «անազնվությունը», «ներխուժումը» և «արտագաղթը»։ Այստեղ շեշտը դնում է այն փաստի վրա, որ այդ անձնական բնութագրերը իրական են. Դրանք իսկապես գոյություն ունեն մարդկանց մեջ և պարզապես տեսական կեղծիք չեն ։
2. Անհատական հատկությունը  ավելի ընդհանրացված որակ է: Անհատականության հատկությունները որոշում են մեր վարքի համեմատաբար կայուն և ընդհանուր առանձնահատկությունները։ Սովորությունները, կայուն լինելը, պատկանում են ավելի հատուկ հակումներին, և, հետևաբար, դրանք ավելի քիչ ընդհանրացված են ինչպես իրավիճակների հետ կապված, որոնք նրանց «գործադրում են» գործողությունների, այնպես էլ նրանց կողմից առաջացած վարքային ռեակցիաների հետ կապված։ Օրինակ ՝ երեխան կարող է օրվա ընթացքում երկու անգամ խոզանակել ատամները և շարունակել դա անել, քանի որ ծնողները նրան քաջալերում են դա անել։ Սա սովորություն է։ Այնուամենայնիվ, ժամանակի ընթացքում երեխան կարող է սովորել նաև մազերը սանրել, լվանալ և արդուկել հագուստը։ Այս բոլոր սովորությունները, որոնք միավորված են միասին, կարող են ձևավորել այնպիսի հատկություն, ինչպիսին է կոկիկությունը։
3. Անհատական հատկությունը վարքի շարժիչ կամ գոնե որոշիչ տարր է: Առանձնահատկությունները չեն քնում արտաքին խթանների ակնկալիքով, որոնք կարող են արթնացնել դրանք։ Փոխարենը, նրանք մարդկանց դրդում են այնպիսի վարքի, որի մեջ առավելագույնս դրսևորվում են այդ անհատական ​​հատկությունները։
4. Անհատական հատկությունը համեմատաբար անկախ է մյուս հատկություններից: Մի առանձնահատկություն մյուսից առանձնացնելու սուր սահման չկա։ Փոխարենը, մարդը համընկնող հատկությունների մի շարք է, միմյանցից համեմատաբար անկախ։
6. Անհատական առանձնահատկությունը կարելի է դիտարկել  կամ այն ​​մարդու համատեքստում, որի մեջ այն գտնվում է, կամ հասարակության մեջ նրա տարածվածությամբ։
7. Այն փաստը, որ գործողությունները կամ նույնիսկ սովորությունները չեն համապատասխանում անձի հատկությանը, վկայում է այս հատկության բացակայության մասին ։
Ծանոթագրություններ
Կատեգորիա:Ամերիկացի հոգեբաններ Կատեգորիա:Հարվարդի համալսարանի շրջանավարտներ Կատեգորիա:Հարվարդի համալսարանի դասախոսներ Կատեգորիա:Ամերիկացի գիտնականներ
Իբն Տուֆեյլ
Աբու Բաքր Մուհամմադ Աբդուլ Մալիք իբն Տուֆեյլ (արաբ. ابو بكر محمد ابن عبد الملك ابن طفيل, ), արևմտաարաբական փիլիսոփա, գիտնական և բժիշկ։
Նրա կյանքից մեզ հասել են կցկտուր տեղեկություններ։ Հայտնի է, որ ծնվել է մոտ 1105 թ.-ին, Գրանադայի Վադի-Աշ (Գաուդիս) քաղաքում։ Նրա ուսուցիչն է եղել Իբն Բաջան։ Ըստ երևույթին՝ ստացել է շատ լավ կրթություն, քանի որ համարվում է բնական գիտությունների, փիլիսոփայության, երաժշտության, աստղագիտության, պոեզիայի և սուֆիզմի մեծ գիտակ։ Աշխատել է որպես բժիշկ Գրանադայում և եղել է Տանժերի (Տանջա) էմիրի քարտուղարը։ Ավելի մեծ հասակում հասել է մինչև Ալմոհադների արքունիքում պալատական վեզիրի և խալիֆ Աբու Յակուբ Յուսուֆի բժշկի աստիճանների։ Աբու Յակուբի արքունիքում շփվել է Անդալուսի հեղինակավոր գիտնականներից շատերի հետ, որոնց թվում էր նաև Իբն Ռուշդը։ Եվրոպայում հայտնի է Աբուբացեր անվամբ։
Աշխատություններ
Գրել է մի շարք աշխատություններ, սակայն միակ մեզ հասած նրա ստեղծագործությունը «Հայյ իբն Յակզան» (يقظان بن حي) -ն է, որը թարգմանաբար նշանակում է «Ողջը ՝ Մշտարթունի որդին»։ Այն իրենից ներկայացնում է բազմաբովանդակ մի աշխատություն, որտեղ քննարկվում են այնպիսի հարցեր, ինչպիսիք են կրոնը, հոգեբանութունը, ինչպես նաև մարդու փոխհարաբերությունները հասարակությունում։ Երկի հերոս Հայյը իր կյանքը սկսում է անմարդաբնակ կղզում։ Համաձայն վարկածներից մեկի՝ նա նրանցից է, «ովքեր ծնվում են առանց մոր և հոր»։ Ըստ մեկ այլ վարկածի՝ Հայյի մայրը, ոմն Յակզանից նրան գաղտնի ծննդաբերելով, գցում է ծովը, որը նրան բերում է անմարդաբնակ կղզու ափ։ Նորածինը, գազելի կողմից կերակրվելով և վայրի գազանների մեջ մեծանալով, փորձում է բնությանը հետևելու միջոցով իմաստավորել շրջակա միջավայրը։ Իր բանականության ուժի միջոցով նա աստիճանաբար հաս-կանում է տիեզերքի հիմքերը և կենսական օրենքները։ Այնուհետև նա ուղևորվում է այլ մարդկանց մոտ, որ լուսաբանի նրանց ճշմարտությունը։ Սական մարդիկ չեն հասկանում Հայյի խրատները։ Ճանաչելով մարդկային հասարակությունը՝ իր թերի փոխհարաբերություններով և սուտ պատկերացումներով, նա հուսահատվում է մարդկանց շտկելու գործից և վերադառնում է իր մեկուսի կղզին։
Այս փիլիսոփայական վեպը մեծ ազդեցություն է թողել արաբական, պարսկական և եվրոպական գրականության վրա։ Իբն Տուֆեյլի սոցիալական փիլիսոփայության առանձնահատկությունները հետևյալն են.
Արտաքին հղումներ
Կատեգորիա:Արաբ փիլիսոփաներ Կատեգորիա:12-րդ դարի փիլիսոփաներ Կատեգորիա:Արաբ գրողներ Կատեգորիա:Արաբ բժիշկներ Կատեգորիա:Արաբ գիտնականներ
Բրուքլին Դեքեր
Բրուքլին Դանիել Դեքեր Ռոդիկ (Brooklyn Danielle Decker Roddick ), ամերիկացի ֆոտոմոդել և դերասանուհի։ Հայտնի է դարձել «Sports Illustrated» ամսագրի հատուկ թողարկումներում հանդես գալուց (Swimsuit Issue) հետո՝ ներառյալ՝ 2010 թվականի շապիկին    ։
Գործունեություն
Մինչև 2010 թվականը «Victoria's Secret» ընկերության «Swim» հավաքածուի համար աշխատելուն զուգահեռ Դեքերը նկարահանվել է «Տգեղ աղջիկ» (Ugly Betty, 2009), «Չակ» (Chuck, 2009), «Սիրելի բժիշկ» (Royal Pains, 2009) ֆիլմերում ։ «Ձևացրու, որ իմ կինն ես» (Just Go with It, 2011) և «Ծովային մենամարտ» (Battleship, 2012) ֆիլմերում հանդես է եկել գլխավոր դերում։
Անձնական կյանք
2009 թվականի ապրիլի 17-ից Բրուքլինն ամուսնացած է թենիսիստ Էնդի Ռոդիկի հետ, որի հետ 2 տարի շփվել է նախքան ամուսնությունը։ Զույգն ունի երկու երեխա՝ որդին՝ Հենք Ռոդիկը (ծնվել է 30.09.2015), և դուստրը՝ Սթիվի Ռոդիկը (ծնվել է 2017 թվականին դեկտեմբերին) ։
Ծանոթագրություններ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի մոդելներ
Դրուժնոե (ավան, Թելմանովսկի շրջան)
Դրուժնոե (Дружне), ավան Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Դրուժնոե ավանում բնակվում էր 90 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Թելմանովսկի շրջանի բնակավայրեր Կատեգորիա:Ուկրաինայի ավաններ
(8507) 1991 CB1
Միջին հեռավորությունը Արեգակից կազմում է 1,68645 ա. մ., առավելագույնը մոտենում է 0,6834 ա. մ. հեռավորության վրա և հեռանում 2,6895 ա. մ., իսկ Երկրի ուղեծրին աստերոիդը նվազագույնը մոտենում է 0,2198 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 799,94 երկրային օրվա ընթացքում, իր ուղեծրով շարժվելով միջինում 0,450033 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,59° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Սփեյսուոչ ծրագրի կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Պրեմիեր Լիգա 2010-11 (Անգլիա)
Պրեմիեր Լիգա 2010-11 (Barclays Premier League), Անգլիայի Պրեմիեր Լիգայի 19-րդ սեզոնն է։
Աղբյուրներ
Կատեգորիա:Անգլիայի Պրեմիեր Լիգայի մրցաշրջաններ
Ռոնալդ Ջորջ Ռեյֆորդ Նորիշ
Ռոնալդ Ջորջ Ռեյֆորդ Նորիշ (Ronald George Wreyford Norrish, ), անգլիացի ֆիզիկոս-քիմիկոս։
Եղել է Լոնդոնի թագավորական ընկերության անդամ (1936 թվականից), 1937—1965 թթ. գլխավորել է Քեմբրիջի համալսարանի ֆիզիկական քիմիայի ֆակուլտետը, 1965 թվականից՝ վաստակավոր պրոֆեսոր։ Արտասահմանյան մի շարք գիտական ընկերությունների անդամ է։ Զբաղվել է արագ ընթացող լուսաքիմիական ռեակցիաներով և մշակել (իր աշակերտ Ջ․ Փորտերի հետ) դրանց հետազոտման նոր եղանակներ՝ կինետիկական սպեկտրաչափություն և իմպուլսային ֆոտոլիզ։ Ցույց է տվել, որ հասարակ միացությունների իմպուլսային ֆոտոլիզն ուղեկցվում է պիրոլիզի միջանկյալ՝ գրգըռված (տատանողական) նյութերի առաջացմամբ, հետազոտել է այդ մասնիկների ռելաքսացիայի կինետիկան։ Պարգևատրվել է Դևիի (1958), Լյուիսի (1964) և Ֆարադեյի (1965) մեդալներով։ 1967 թվականին արժանացել է Նոբելյան մրցանակի Մ․ Էյգենի և Ջ․ Փորտերի հետ։
Ծանոթագրություններ
Կատեգորիա:Անգլիացի ֆիզիկոսներ Կատեգորիա:Անգլիացի քիմիկոսներ Կատեգորիա:Քիմիայի բնագավառում Նոբելյան մրցանակակիրներ Կատեգորիա:Նոբելյան մրցանակի դափնեկիրներ Կատեգորիա:Անգլիացի նոբելյան մրցանակակիրներ Կատեգորիա:Քեմբրիջի համալսարանի շրջանավարտներ
Deadline.com
Deadline.com կամ Deadline Hollywood, ամերիկյան վեբ կայք, որը պատկանում է «PMC» ընկերությանը, հիմնվել է Նիկի Ֆենկեյի կողմից և իրենից ներկայացնում է ինտերնետային նորությունների ռեսուրս հեռուստատեսության և կինոյի մասին։ Կայքը ամեն օր հրապարակում է ժամանցային նորություններ ։
Կայքը գործարկվել է 2006 թվականին Deadline Hollywood Daily անվան տակ։ 2009 թվականին կայքը գնվեց PMC ընկերության կողմից, ինչպես խոսվում էր լուրերում յոթանիշ թվով ։ Վաճառքից հետո կայքի անվանումը փոխվեց դառնալով Deadline.com, և որպես գործունեության ընդլայնում Հոլիվուդի նորություններին ավելացվեցին նաև Լոնդոնի և Նյու Յորքի նորությունները ։
Արտաքին հղումներ
Կատեգորիա:Ժամանցային կայքեր‎ Կատեգորիա:ԱՄՆ-ի կայքեր
Մարսենա (Կանտալի գավառ)
Մարսենա (Marcenat), համայնք Ֆրանսիայի Օվերն մարզի Կանտալ գավառում ։
Բնակչությունը 2012 թվականի դրությամբ կազմում է 509 մարդ, բնակչության խտությունը` 9.89 մարդ/կմ²։ Բնակավայրը զբաղեցնում է 51.47 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 303 աշխատունակ (15-64 տարեկան) բնակիչ, որոնցից ակտիվ էին 227-ը, իսկ ոչ ակտիվները` 76։ Ակտիվության ցուցանիշը կազմում է 74,9 %։ 227 աշխատունակ մարդկանցից աշխատել է 214 անձ (124 տղամարդ և 90 կին)։ Գործազուրկ են եղել 13 անձ (7 տղամարդ և 6 կին)։ 76 անաշխատունակներից 10-ը եղել են աշակերտներ կամ ուսանողներ, 38-ը` թոշակառուներ, իսկ 28-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ղազախստանի դրոշ
Ղազախստանի դրոշ, Ղազախստանի պետական խորհրդանիշերից մեկը։ Ընդունվել է 1992 թվականին։
Կառուցվածք
Դրոշի կենտրոնում արեգակն է երեսուներկու շողերով։ Ներքևում թևատարած արծիվն է։ Դրոշի աջակողմյան մասում պատկերված է ուղղահայաց ղազախական զարդանախշ։ Դրոշի նախագծի հեղինակն է Շաքեն Նիյազբեկովը։
Արտաքին հղումներ
Կատեգորիա:Ղազախստանի պետական խորհրդանիշեր Կատեգորիա:Ազգային դրոշներ Կատեգորիա:1992 դրոշներ
Աֆրիկյան աստղ
Աֆրիկյան աստղ, բարձրագույն զինվորական մրցանակ  Միացյալ Թագավորությունում (Անգլիա, Շոտլանդիա, Ուելս, Հյուսիսային Իռլանդիա) և Միացյալ Ազգերի համագործակցության երկրներում։
Մրցանակը կիրառության մեջ մտավ Երկրորդ աշխարհամարտում Նացիստական Գերմանիայի տապալումից և անգլիական զորքերի հաղթանակից հետո՝ 1943 թվականի հուլիս ամսից։
Կանոնադրություն
Մրցանակը շնորհվում է այն զինվորականներին, ովքեր առնվազն մեկ օր կարողանում են ողջ մնալ Երկրորդ համաշխարհային պատերազմի  Հյուսիսային Աֆրիկայի ճակատում։ Աստղով կարող են պարգևատրվել 1940 թվականի հունիսի 10-ից մինչև 1943 թվականի մարտի 12-ը ընկած ժամանակահատվածում կռված զինվորները։
Մրցանակի դափնեկիրները կռվել են Միջերկրական ծովից մինչև Սուեզի ջրանցքը ըննկած հատվածում, Մալթա կղզում, Եթովպիայում, Քենիայում, Սուդանում, Սոմալիլենդում և Էրիթրեայում։
1941 թվականին Ավստրալիայի կառավարությունը իրավունք ստացավ մրցանակով պարգևատրել Սիրիայում 1941 թվականի հունիսի 8-ից մինչև հուլիսի 11-ը տեղի ունեցած ռազմական բախման նշանավոր զինվորներին։
Ծանոթագրություններ
Կատեգորիա:Երկրորդ համաշխարհային պատերազմ
Զապորոժիեց (գյուղ, Թելմանովսկի շրջան)
Զապորոժիեց (Запорожець), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Զապորոժիեց գյուղում բնակվում էր 296 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Թելմանովսկի շրջանի բնակավայրեր Կատեգորիա:Ուկրաինայի գյուղեր
Բլանկաֆորտ
Բլանկաֆորտ (իսպ. Blancafort), մունիցիպալիտետ Իսպանիայում։ Համալրում է Տարրագոնա պրովինցիան և մտնում Կատալոնիա Ինքանավար մարզի կազմի մեջ։ Մունիցիպալիտետը մտնում է Կոնկա դե Բառբեռա շրջանի կազմում։ Կազմած տարածքը՝ 14,48 քառ. կիլոմետր է, իսկ բնակչությունը 433 մարդ (2010 թվականի տվյալներ)։
Արտաքին հղումներ
Կատեգորիա:Մունիցիպալիտետներ
Լիմասոլ (այլ կիրառումներ)
Լիմասոլ եզրը կարող է վերաբերել՝
Ստանիսլավ Լեբամբա
Ստանիսլավ Լեբամբա (Станислав Лебамба, ), ռուս ֆուտբոլիստ, պաշտպան։
Կենսագրություն
Օռլովյան «Օլիմպի» թիվ 9 ՄՊՄԴ-ի սան է։ 2005 թվականին պրոֆեսիոնալ կարիերան սկսել է «ԿԱՄԱԶ»-ի կազմում, սակայն առաջին երեք մրցաշրջաններում խաղացել է միայն երկու հանդիպում Առաջին դիվիզիոնում (2006, 2007) և գավաթի խաղարկությունում (2006, 2007), իսկ ժամանակի մեծ մասը հանդես է եկել սիրողական առաջնությունում։ 2008 թվականին վարձավճարով հանդես է եկել «Գուբկինի» երկրորդ դիվիզիոնում, իսկ հաջորդ մրցաշրջանում «Մորդովիայի» կազմում դարձել է երկրորդ դիվիզիոնի հաղթող։ Վերադառնալով «ԿԱՄԱԶ»՝ դարձել է հիմնական կազմի խաղացող և հաջորդ երկու մրցաշրջաններում 50 հանդիպում է անցկացրել Առաջին դիվիզիոնում։ Կարիերայի սկզբում խաղացել է կենտրոնական կամ աջ կիսապաշտպան, սակայն ավելի ուշ տեղափոխվել է աջ պաշտպանի դիրքում։
2012 թվականին տեղափոխվել է «Ենիսեյ», նրա կազմում երկու մրցաշրջան է անցկացրել Ռուսաստանի առաջին դիվիզիոնում և մասնակցել 50 հանդիպման։ Մասնակցել է Մոսկվայի ԲԿՄԱ-ի դեմ Ռուսաստանի գավաթի քառորդ եզրափակիչի խաղին ։ Հետագայում մինչև մրցաշրջանի կեսը հանդես է եկել Ձերժինսկի «Խիմիկում» և Ռամենսկի «Սատուրնում», իսկ 2015 թվականի ամռանը հերթական անգամ վերադարձել է «ԿԱՄԱԶ»։
2017 թվականի հուլիսին տեղափոխվել է լատվիական «Լիեպայա» ֆուտբոլային ակումբ ։ Ակումբի կազմում նորամուտը նշել է 2017 թվականի հուլիսի 6-ին «Կրուսեյդերս» հյուսիսիռլանդական ակումբի դեմ Եվրոպայի լիգայի խաղում ։
Անձնական կյանք
Հայրը կոնգոլեց է, իսկ մայրը՝ ռուս։ Ընտանիքում կա երեք եղբայր և երկու քույր։ Եղբայր Դմիտրին՝ օպերային երգիչ-բաս, երգում է Մարիինյան թատրոնի ներկայացումներում, երրորդության ընթերցողը՝ Իզմայլովսկի տաճարը։ Մանկության տարիներին ծնողները մի քանի տարով մեկնել էին Կոնգո, իսկ Ստանիսլավը ապրում էր տատիկի հետ Օռլում։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ
Japan Hot 100
Billboard Japan Hot 100, ճապոնական սինգլների հիթ-շքերթ։ Հրապարակվում է 2008 թվականի փետրվարից։ Շքերթը կազմում են Billboard-ը և Hanshin Contents Link-ը ։
Japan Hot 100 Singles-ի կառուցվածքը կրկնում է Billboard Hot 100: Սինգլների դիրքը չարթում որոշվում է Soundscan Japan ընկերության վաճառքների տվյալների և ռադիոկայաններում երգերի կրկնությունների տվյալների հիման վրա ։ Չնայած Ճապոնիան հանդիսանում է թվային երաժշտական արտադրանքի տարածման առաջատար, այս միջոցով կատարված վաճառքների տվյալները չեն ներառվում հաշվարկներում ։
Տոում
Տոում (التوم‎‎), սխտորով սոուս, որը համարվում է Լիբանանի և Եգիպտոսի ազգային սննդատեսակը։ Տոումը պարունակում է սխտոր, աղ, ձիթապտղի յուղ կամ բուսական յուղ և կիտրոնի հյութ ։
Լիբանանի շատ գյուղերում օգտագործում են նաև մի եղանակ, սոուսին ավելացնելով նաև անանուխ։ Անանուխով տարբերակը կոչվում է «zeit and toum» (Նավթ և Սխտոր, النفط والثوم)։
Տոումը հաճախ նաև օգտագործվում է համեմունք արագ սննդի համար։ Այս սոուսը կարելի է ավելացնել ֆրիի և հավի մսի վրա, ինչպես նաև սենդվիչների վրա, որոնք պարունակում են հավի միս։
Ծանոթագրություններ
Կատեգորիա:Լիբանանյան խոհանոց Կատեգորիա:Եգիպտական խոհանոց
Մորբի
Մորբի (նաև՝ Մորվի, Morvi, मोरबी, મોરબી), քաղաք Հնդկաստանի արևմտյան մասում՝ Գուջարաթ նահանգի Ռաջկոտ շրջանի տարածքում։
Պատմություն
Նախկինում քաղաքը եղել է համանուն տեղային իշխանության մայրաքաղաքը, որը հիմնադրվել էր 1698 թվականին։ 1807-1947 թվականներին Մորբին գտնվել է բրիտանական պրոտեկտորատի ենթակայության տակ։ 1948 թվականին իշխանությունը մտում է անկախ Հնդկաստանի Սաուրաշտրա միացյալ նահանգի կազմ։
Աշխարհագրություն
Քաղաքը գտնվում է Կաթիավար թերակղզու հյուսիս-արևմտյան մասում, Մաչչհու գետի ափին, ծովի մակարդակից 54 մետր բարձրության վրա ։ Մորբին գտնվում է նահանգի մայրաքաղաք Գանդինագարից մոտավորապես 187 կմ դեպի արևմուտք-հարավ-արևմուտք, իսկ երկրի մայրաքաղաք Նյու Դելիից 890 կմ հարավ-արևմուտք։
Ժողովրդագրություն
2011 թվականի պաշտոնական մարդահամարի տվյալներով՝ բնակչությունը կազմում էր 246,008 մարդ, որից համապատասխանաբար 52,1%-ը տղամարդիկ և 47,9%-ը՝ կանայք։ Բնակչության գրագիտության մակարդակը կազմել է 73,8% ։ Քաղաքի բնակչության դինամիկան ըստ տարիների.
Տնտեսություն և տրանսպորտ
Քաղաքային հիմնական արտահանումները գյուղատնտեսական արտադրանքներն են, բամբակե արտադրանքը և կերամիկական արտադրանքը ։ Մորվիի հաղորդակցությունը Հնդկաստանի այլ քաղաքների հետ իրականացվում է երկաթուղային և ավտոմոբիլային տրանսպորտով։ Մոտակա քաղաքացիական օդանավակայանը գտնվում է Ռաջկոտ քաղաքում ։
Ծանոթագրություններ
Կատեգորիա:Հնդկաստանի քաղաքներ
Բոլնիս-Խաչեն
Բոլնիս-Խաչեն (Բողնիս, Բոլնիս, վրաց.` ბოლნისი կամ ბოლნის-ხაჩინი), հայաբնակ գյուղ Վրաստանի Քվեմո Քարթլիի մարզի Բոլնիսի շրջանում։ Գտնվում է Բոլնիս քաղաքից 9 կմ հեռավորության վրա, Ներքին Քարթլի հարթավայրում, Մաշավերա գետի աջակողմյան վտակ Բոլնիսիսծղալի գետի ձախ ափին, ծովի մակարդակից 620 մ բարձրության վրա։
Բնակչությունը
Համաձայն 2014 թվականի տվյալների, գյուղն ուներ 1534 բնակիչ, հիմնականում հայեր։
Պատմական ակնարկ
Գյուղը գտնվում է պատմական Մեծ Հայքի Գուգարք նահանգի Բողնոփոր գավառում։ Այստեղ եղել է վրաց եկեղեցու եպիսկոպոսանիստ աթոռներից մեկը, որ մասնակցել է 506 թվականի Դվինի հակաքաղկեդոնական ժողովին։
Բոլնիս-Խաչենում է ծնվել հայ ականավոր գրող Ղազարոս Աղայանը, որտեղ գտնվում է նաև նրա տուն-թանգարանը։
Եղիա Վելիջանյան
Եղիա Վելիջանյան կամ Եղիա Վելիջանեան, Իրանի հայ առաջին սկաուտապետ, կրթական վաստակավոր գործիչ, դաստիարակ-ուսուցիչ, արվեստագետ, նկարիչ ։
Ընտանիք
1915 թվականին Եղիա Վելիջանյանը ամուսնացել է։ Ունեցել է երկու զավակ՝ տղա և աղջիկ ։
Գործունեություն
Եղիա Վելիջանյանը 1910 թվականից մասնակցել է Մարդասիրական ճեմարանի Հայ Սկաուտական Կազմակերպության խմբին և 1913 թվականին ստացել է սկաուտապետության աստիճանը։ 1914 թվականին ճեմարանը ավարտելուց հետո վերադարձել է Նոր Ջուղա և աշխատել ՝ որպես ուսուցիչ, որտեղ էլ գաղտնի տղաների սկաուտական խումբ է ստեղծել, որը այդ ժամանակ արգելվում  էր ոստիկանապետի կողմից։ 1920-ական թվականներին աշխատել է Թեհրանի «Բանքը Շահիում», ապա մի քանի տարուց կրկին վերադարձել  Նոր Ջուղայի տեղի ազգային դպրոց, ուր մնացել է մինչև պետականացումը։ Այնուհետև աշխատանքի է անցել է Մասջեթ Սուլեյման քաղաքի Նավթային ընկերության գծագրային գրասենյակում։ Սակայն որոշ ժամանակ անց նորից վերադառնալով Նոր Ջուղա, դասավանդել է նկարչություն Հայոց Ազգային, ապա Բեհեշտային դպրոցներում։ Նկարել է ջրաներկով, յուղաներկով և գուաշով։
Մահ
Եղիա Վելիջանյանը մահացել է 1976 թվականի դեկտեմբերի 9-ին՝ 87 տարեկան հասակում։ Մարմինը ամփոփվել է ազգային գերեզմանատանը ։
Արտաքին հղումներ
Կատեգորիա:Նկարիչներ Կատեգորիա:Ուսուցիչներ Կատեգորիա:Նկարիչներ այբբենական կարգով Կատեգորիա:Նկարիչներ ըստ ազգության Կատեգորիա:Ուսուցիչներ ըստ ազգության Կատեգորիա:Իրանահայ արվեստագետներ Կատեգորիա:Իրանահայեր
(8508) 1991 CU1
(8508) , աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 14-ին Սեյձի Ուեդայի և Հիրոսի Կանեդայի կողմից Կուշիրոյում ։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռուսաստանի պետական գրադարան
Ռուսաստանի պետական գրադարան (Российская государственная библиотека), պետական գրադարան Մոսկվայում։ Համարվում է Եվրոպայի և աշխարհի խոշորագույն գրադարաններից, գրադարանագիտության, գրքի պատմության, մատենագիտության բնագավառների ԳՀ առաջատար հիմնարկ։ Հիմնվել է 1862 թվականի հուլիսի 1-ին, ընդգրկված է Ռումյանցևյան հանրային թանգարանի կազմում։ Կազմավորման սկզբից ստանում է հայրենական հրատարակությունների պարտադիր օրինակներ (մինչև 1922 թվականը՝ 1, 1922-1944 թվականներին՝ 2, 1945 թվականից՝ 3 օրինակ)։ 1925 թվականից կոչվել է Վ. Ի. Լենինի անվան ԽՍՀՄ գրադարան, 1992 թվականից՝ Ռուսաստանի պետական գրադարան։
Գրադարանի ընթերցողներից են եղել Լև Տոլստոյը, Ֆեոդոր Դոստոևսկին, Դմիտրի Մենդելեևը, Կոնստանտին Ցիոլկովսկին, Կլիմենտ Տիմիրյազևը, Անտոն Չեխովը, Վալերի Բրյուսովը և ուրիշներ։ 1893 թվականին և 1897 թվականին գրադարանի ընթերցասրահում աշխատել է Վ․ Ի․ Լենինը, 1919-1921 թվականներին եղել է բաժանորդ։ 1924 թվականին Ռումյանցևյան գրադարանը վերանվանվել է Վ․ Ի․ Լենինի անվան ռուսական, 1925 թվականի փետրվարի 6-ին՝ Վ․ ի․ Լենինի անվան ԽՍՀՍ պետական գրադարան։ 1945 թվականին պարգևատրվել է Լենինի շքանշանով։ Լենինի պետական գրադարանի ֆոնդերում 1982 թվականին եղել է 11,7 միլիոն գիրք, 10,1 միլիոն ամսագիր, աշխարհի 200 (ԽՍՀՍ ժողովուրդների 89) լեզուներով 397 հազար թերթերի տարեկան հավաքածու, 330 հազար միավոր ձեռագիր, 1,3 միլիոն միավոր քարտեզ, 405 հազար միկրոժապավեն։
Գրադարանն ունի 22 ընթերցասրահ։ Լայն կապերի մեջ է արտասահմանյան գրապահոցների և գրքի գործերով զբաղվող կազմակերպությունների հետ։ Գրադարանի հին շենքում (նախկինում՝ Պաշկովի տուն, կլասիցիզմ, 1784-1786, ճարտարապետ Վասիլիյ Բաժենով) տեղավորված են ընդհանուր և պատանիների ընթերցասրահները։ 6 նոր մասնաշենքերը (այդ թվում 9 հարկանի գրապահոցը) կառուցվել են 1928-1958-ին (ճարտարապետներ՝ Վ․ Գ․ Գելֆրեյխ, Վ․ Ա․ Շչուկո և ուրիշներ) և գլխավոր մուտքի կողմից միավորված են բարձր մույթավոր պորտիկով։
Գրադարանի ճակատները հարդարված են քանդակներով (գրողների և գիտնականների կիսանդրիներ (քանդակագործներ՝ Ն․ Վ․ Կրանդիևսկայա, Ս․ Ա․ Եվսեև), բանվորի, կոլտնտեսականի, գիտնականի և այլ ֆիգուրներ (քանդակագործներ՝ Վ․ Ի․ Սուխինա, Ս․ Գ․Սանիզեր, Վ․ Վ․ Լիշև, Ե․ Ա․ Ցանսոն-Սանիզեր և այլք)։
Ծանոթագրություններ
Կատեգորիա:Ազգային գրադարաններ Կատեգորիա:Ռուսաստանի գրադարաններ Կատեգորիա:1862 հիմնադրված թանգարաններ Կատեգորիա:1862 հիմնադրումներ Ռուսաստանում Կատեգորիա:Մոսկվայի թանգարաններ Կատեգորիա:Մոսկվայի մշակույթ Կատեգորիա:Գինեսի գրքի ռեկորդակիրներ
Ոսկե դարպասներ (կամուրջ)
Ոսկե դարպասներ (Golden Gate Bridge), կախովի կամուրջ Ոսկե դարպասներ նեղուցի վրա Սան Ֆրանցիսկոյում, ԱՄՆ։ Միացնում է Սան Ֆրանցիսկո քաղաքը (հյուսիս) Մերին շրջանին (հարավ)։ Ոսկե Դարպասներ կամուրջը իր բացման օրվանից (մայիսի 27 1937) մինչև 1964 թվականն աշխարհի ամենաերկար կամուրջն էր։ Կամրջի երկարությունը 1970 մետր է, հիմնական թռիչքը՝ 1280, հենասյուների բարձրությունը՝ 230 մետր ջրից բարձր, քաշը 894.500 տ։ Երթևեկելի մասի բարձրությունը ջրից 67 մ է։ Սա աշխարհի ամենանշանավոր կամուրջներից մեկն է ։
Պատմություն
Կամրջի շինարարությունը սկսվել է 1933 թվականի հունվարի 5-ին և տևել է ավելի քան 4 տարի։ Կամուրջը պատրաստել է ինժեներ Ժոզեֆ Սթորուսսը, նա եղել է ճարտարապետ Իրվինգ Մորրոուի խորհրդատուն, ով եղել է կամրջի դիզայները։ Կամրջի բոլոր հաշվարկները կատարել է Չարլզ Ալտոն Էլլիսը։ 1937 թվականի մայիսի 27-ին ժամը 6:00-ին կատարվեց Ոսկե դարպասներ կամրջի պաշտոնական բացումը։ Առաջին 12 ժամը արգելվեց մեքենաների երթևեկությունը, իսկ հաջորդ օրը նախագահ Ռուզվելտը Սպիտակ տանը ազդանշան ստացավ, որ արդեն կամրջով երթևեկում են մեքենաներ։ 1987-ին, երբ լրացավ կամրջի 50 տարին, կատարվեց տոնակատարություն, և այդ առիթով արգելվեց երթևեկությունը կամրջով։ Տոնակատարությանը մասնակցեց ավելի քան 300 հազար մարդ։
Կամրջի ներկում
Կամուրջը ամբողջությամբ ներկված է նարնջագույն ներկով։ 1960-ականների կեսերին սկսվեց կամրջի բարելավումը։ 1995-ին կամրջի վրա աշխատեցին 36 նկարիչներ, ովքեր ներկեցին առավել գունազրկված մասերը ։
Ինքնասպանություններ
Ոսկե դարպասներ կամուրջը ինքնասպանություն կատարելու ամենատարածված վայրերից է աշխարհում ։ Միջին հաշվով՝ կամրջից ամեն երկու շաբաթը մեկ ինքնասպանություն են կատարում։ Ոչ պաշտոնական տվյալներով՝ վերջին յոթ տասնամյակում կամրջից ընկնելու միջոցով ինքնասպան է եղել ավելի քան 1200 մարդ։ 1995 թվականը ռեկորդակային էր նրանով, որ այդ տարի ինքնասպան է եղել 45-ից ավելի մարդ։ 2006-ին գրանցվել է 34 ինքնասպանություն, որից 4-ի մարմինները չի հայտնաբերվել։ Ինքնասպանությունների ստույգ թիվ չի կարող հաստատվել, քանի որ չկան վկաներ (եղել են դեպքեր, երբ ինքնասպան են եղել գիշերը)։ Հաճախակի մարդիկ հատուկ են գալիս Սան Ֆրանցիսկո, որպեսզի ինքնասպանություն կատարեն հենց այդ կամրջից։ Ոստիկանությունը երբեմն մոտակա կայանատեղիում գտնում է լքված մեքենաներ, որոնց տերերը ինքնասպան լինելով մեքենան թողել են այդտեղ։ Կամուրջը ջրից 75 մետր բարձրություն ունի, և այնտեղից ինքնասպանություն կատարողը նետվում է ջուրը 4 վայրկյանի ընթացքում 142 կմ/ժ արագությամբ։ 2006-ի տվյալներով կամրջից ինքնասպանություն կատարած մարդկանցից 26-ը փրկվել է, նրանց մեծ մասը ունեցել են ներքին վնասվածքներ և կոտրված ոսկորներ ։
Ծանոթագրություններ
Կատեգորիա:Կալիֆոռնիայի կամուրջներ Կատեգորիա:1937 կառույցներ Կատեգորիա:Կախովի կամուրջներ
Ռամ Չարան Տեջա
Ընտանիքը
Ռամ Չարանը ծնվել է 1985 թվականի մարտի 27-ին՝ Թամիլ Նադու նահանգի մայրաքաղաք Մադրասում (այժմ՝ Չեննայ)։ Նա հայտնի թելուգու կինոդերասան Չիրանջիվիի և նրա կին Սուրեկհանի որդին է։ Բացի Ռամից, ընտանիքում կա երկու դուստր՝ Սուշմիտան և Շրիջան։ Նրա հարազատներից շատերը կապված են կինոյի հետ։ Նրա հորեղբայրները դերասաններ Պավան Կալյանն ու Նագենդրա Բաբուն են (անգլ.՝ Nagendra Babu): Քեռին՝ պրոդյուսեր Ալլու Արավինդն է (անգլ.՝ Allu Aravind): Նրա զարմիկը դերասան Ալլու Արջունն է։
2011 թվականի դեկտեմբերի 1-ին դերասանը նշանվեց իր մանկության ընկերուհի՝ Apollo Hospitals խորհրդի նախագահ Պրատապ Ռեդդիի թոռնուհի Ուպսանա Կամինենիի հետ ։ Հնդկական ավանդական հարսանիքի արարողությունը տեղի ունեցավ 2012 թվականի հունիսի 14-ին  ։
Կարիերա
Ռամ Չարանը իր առաջին դեբյուտը կատարեց 2007 թվականին՝ Պուրի Ջագաննատհայի (անգլ.՝ Puri Jagannadh) «Հեպարտի ցատկը» ֆիլմում, Նեհա Շարմայի հետ։ Ֆիլմը դարձավ վաճառքի հիթ ։ Rediff.com-ից Ադիտյա Վարդհանը բարձր գնահատեց նրա կատարումը` գրելով. «Ռամ Չարանը շատ հեռանկարային է ներկայանում։ Պարի և կռվի տեսարանները, կարծես նրա ուժեղ կողմերն են։ Նա նաև բավականին հաճելի է իր պարային համարներում» ։ Իր աշխատանքի համար դերասանը ստացել է Filmfare South Awards մրցանակ՝ լավագույն դեբյուտային տղամարդ դերասանի համար և հատուկ մրցանակ Nandi Awards-ի ժյուրիի կողմից ։
Նրա երկրորդ ֆիլմը՝ 2009 թվականին թողարկված Ս. Ռաջամուլի ռեժիսորի «Վիթխարի հերոսը» ֆիլմն է, որը ստացավ բլոկբաստերի կարգավիճակ և երեք տարի շարունակ եղավ ամենաբարձր եկամուտ ստացող թելուգու ֆիլմը՝ մինչև «Հորաքրոջ տուն տանող ճանապարհը» ֆիլմի թողարկումը ։ Ռամ Չարանը խաղում էր 17-րդ դարի Ուդայհադի իշխանության գերագույն գլխավոր հրամանատարի դերը և նրա վերամարմնավորմը, ով զբաղված էր իր սիրած աղջկա որոնումներով։ Քննադատները բարձր են գնահատել նրա ձիավարման և պարելու հմտությունները, սակայն նշել են, որ դերասանական վարպետության պակաս կա զգացմունքներ արտահայտելու հարցում ։ Դա, սակայն, չխանգարեց նրան ստանալ թելուգու կինոնկարի լավագույն դերասան Filmfare Award մրցանակը և Nandi Awards մրցանակաբաշխության ժյուրիի հատուկ մրցանակը и специальный приз жюри Nandi Awards :
Հաջորդ տարի նա նկարահանվեց Բհասկարի «Սիրո նարնջագույն գույնը» ֆիլմում` Ջենելիա դե Սոուզայի հետ։ Նրա հերոսը համոզված է, որ հավերժական սեր գոյություն չունի, և այս հավատը բարդացնում է նրա հարաբերությունները ընկերուհու հետ։ Ռադհիկա Ռաջամանին Rediff.com-ից գրել է, որ դերասանը «դերը խաղում է ոճով, պարում է եռանդուն կերպով և կատարում է մահացու հնարք, երբ ինքնավստահ թռչում է պարաշյուտից։ Նա անկասկած արեց ամեն ինչ» ։ Այնուհետև նա էկրաններին հայտնվեց 2012 թվականին Սամպաթ Նանդիի «Պարի» ֆիլմում՝ Թամաննա Բհաթիայի հետ միասին, որտեղ նա խաղում էր մի տղայի, որը կամավոր սիրահարվեց մի աղջկա՝ իր որդեգրողի բուժման համար գումար ստանալու համար։ Ֆիլմը արժանացավ քննադատների կողմից տարբեր գնահատականների, բայց կինովաճառքի մեջ հաջողություն ունեցավ ։ Դերասանն իր աշխատանքի համար ստացել է դրական գնահատականներ և արժանացել է Filmfare Awards South մրցանակի и был номинирован на Filmfare Awards South :
Ռամ Չարանը կրկնակի դերում հանդես եկավ Կաջալ Ագարվալի և Ամալա Պոլի հետ 2013 թվականին «Կալկաթայի հերոս» ֆիլմում, որը նկարահանել էր Վ. Վինայակը։ Նա խաղում էր երկու երիտասարդի, որոնցից մեկը անխոհեմ ծրագրավորող է Հայդարաբադից, իսկ մյուսը՝ քրեական արդարադատության մարտիկ Կալկաթայից։ Ֆիլմը տոմսարկղային հաջողություն ունեցավ՝ դերասանին արժանացնելով քննադատների գնահատականին   և երրորդ Filmfare Awards South մրցանակին ։ Նույն թվականին Ռամ Չարան նկարահանվեց «Ձգված վրեժխնդրություն» ֆիլմում, որը 1973 թվականի համանուն ֆիլմի վերափոխումն է. այն միաժամանակ նկարահանվել է երկու տարբերակով թելուգու և հինդի ։ Ֆիլմում դերասանի գործընկերը Պրիանկա Չոպրան էր։ Սա նրա առաջին փորձն էր Բոլիվուդում։ Ռամ Չարանը նաև առաջին անգամ հանդես եկավ որպես հետկադրային կատարող՝ «Mumbai Ke Hero» երգը ֆիլմի թելուգու տարբերակի համար։ Դժբախտաբար, կինոնկարը ձախողվեց կինովաճառքում, իսկ առաջատար դերասանը տարբեր քննադատությունների արժանացավ քննադատների կողմից  ։
Դերասանն այնուհետև ստորագրեց նկարահանվել Սրինու Վայթլայի Bruce Lee մարտաֆիլմում՝ Ռակուլ Պրիթ Սինգհի հետ ։ 2015 թվականի հոկտեմբերին թողարկված կինոնկարը տարբեր քննադատությունների արժանացավ քննադատների կողմից, բայց Ռամ Չարանի կատարումը արժանացավ գովասանքի, հատկապես նրա պարային հմտության համար ։ Գլխավոր դերասանների զույգը խաղացել է նաև Սուրենդեր Ռեդդիի Dhruva (2016) թրիլերում, որը թամիլական Thani Oruvan ֆիլմի ռիմեյքն է։ Ֆիլմը դարձավ հիթ, և The Times of India-ն գրեց. «Որպես դերասան՝ Ռամ Չարան տպավորիչ է բոլոր տեսարաններում, որոնք պահանջում էին բարձր հույզեր։ Ինչ վերաբերում է այն տեսարաններին, որտեղ նա պետք է որպես հերոս ներկայանար, դրանք չեն հիասթափեցնի նրա երկրպագուներին» ։
2018 թվականի սկզբին Սուկումարայի թողարկած Rangasthalam ֆիլմը, որը նկարահանվել է Հնդկաստանի գյուղերից մեկում 1985 թվականին, դարձել է երրորդ ամենաշատ եկամտաբեր թելուգու ֆիլմը` զիջելով միայն «Բահուբալի» ֆիլմի երկու մասերին ։ Ռամ Չարանի հաջորդ ֆիլմը ռեժիսոր Բոյապատի Սրինուի Vinaya Vidheya Rama ֆիլմ է, որը սակայն ձախողվում է կինովաճառքում ։ Դրանից հետո դերասանը սկսեց նկարահանվել RRR կենսագրականում, որտեղ նա պետք է խաղար Հնդկաստանի անկախության համար պայքարող Ալլուրի Սիտարամ Ռաջուին։
Արտաքին հղումներ
Կատեգորիա:Մարտի 27 ծնունդներ Կատեգորիա:1985 ծնունդներ Կատեգորիա:Հնդիկ կինոդերասաններ Կատեգորիա:21-րդ դարի դերասաններ Կատեգորիա:Հնդիկ դերասաններ
Էվա Պարտում
Էվա Պարտում (Ewa Partum, ), կատարողական արտիստ, ռեժիսոր։
Կրթություն
1963 թվականից սկսած Պարտումը սովորել է Լոձի Գեղարվեստի պետական ​​բարձրագույն դպրոցում։ Այնուհետև 1965 թվականին ավարտել է Վարշավայի Գեղարվեստի ակադեմիան, որտեղ սովորել է գեղանկարչության բաժնում ։ Դիպլոմն ստացել է 1970 թվականին ։
Հիմնական աշխատանքներ
Պարտումը մասնակցել է լեզվական և կատարողական խաղի՝ փորձելով բացահայտել նոր գեղարվեստական ​​լեզու։ «Նոր լեզվի» ​​այս որոնումը հիմնված է եղել նրա այն համոզմունքի վրա, որ գեղանկարչությունն սպառել է նոր կամ փոխակերպող գաղափարներ առաջացնելու իր ներուժը ։ Պարտումի աշխատանքը պայմանավորված է եղել նաև այնպիսի հարցերի վրա, ինչպիսիք են հանրային տարածքի հայեցակարգը, կանանց դիրքը, կանացի սուբյեկտիվությունը և 1980-ական թվականների քաղաքական ենթատեքստը շոշափելը։
Պարտումն ուսումնասիրել է կանանց ինքնության խնդիրները, ներառյալ գենդերային կողմնակալությունը արվեստի աշխարհում ։ Հարցազրույցներից մեկում նա պատմել է այն դժվարությունների և խտրականության մասին, որոնց բախվել է որպես կին նկարչուհի։ Այս նախապաշարմունքը ոգեշնչել է նրա որոշմանը՝ մերկ հանդես գալու բազմաթիվ աշխատանքներում։ Պարտումը մի անգամ հայտարարել է, որ ինքը մերկ ելույթ կունենա այնքան ժամանակ, մինչև արվեստի աշխարհի կանայք հավասար իրավունքներ ստանան ։ Իր հարցազրույցներում նա խոսել է մերկ ցուցահանդեսների մասին. «Իրենց մեկնաբանությունների մեջ շատ քննադատներ կենտրոնանում են իմ ստեղծագործություններում իմ մերկ մարմնի օգտագործման վրա, իրականում չհասկանալով, որ ինձ համար դա նշան ստեղծելն է. նշան, որը ցույց է տալիս մի ամբողջ ուղղություն։ Դա տավտոլոգիական, և ոչ, ինչպես շատերն են հավատում, էգոցենտրիկ ռազմավարություն է… Երբ ցուցահանդեսն ավարտվում է, ես համերգից հետո վիրտուոզի պես խոնարհվում եմ հանդիսատեսիս առաջ…» :
Պարտումի քաղաքացիական աշխատանքներն սկսվել են 1969 թվականին և շարունակվել մինչև 1970-ական թվականները՝ համատեղելով պոեզիան և ներկայացումը ։ Նա հայտարարել է, որ այն համարվում է արվեստի գործ` իր մարմինը դարձնելով ֆեմինիստական ​​տրամասության տարր։ Սա կարող է օգտագործվել որպես էականիզմի օրինակ, քանի որ արվեստը վերաբերում է կնոջ մարմնին և մարմնին՝ որպես կտավ օգտագործելու ֆեմինիստական ​​ներկայացման մեջ։
«Ինքնանույնականացում» (1980) աշխատանքը, ներառել է նրա մերկ ֆոտոմոնտաժները՝ Վարշավայի տարբեր տեսարանների վրա, հետիոտների շրջանում, կին ոստիկանի կողքին և նախագահական նստավայրի դիմաց՝ ցույց տալով մերկ կնոջ հակասական բնույթը ։ Աշխատանքի վերնագիրը խոսում է կանացի ինքնության բարդ որոնման մասին։
Նկարչի աշխատանքը կենտրոնանում է ավանդական գենդերային նախազգուշացումների և սպասումների վտանգների վրա։ Օրինակ, «Վատ կինը» (1981) ֆիլմում նա չափազանցել է համապատասխանությունը կանանց հնազանդության և հիմարության նորմերին՝ «համբուրելով հանդիսատեսի ձեռքերը, ալկոհոլ լցնելով նրա գլխին, «քաղցր արվեստ» նկարելով հարած սերուցքով հատակին, խոսքեր՝ վարվելով հարբած և հիմար կնոջ պես» ։ Մեկ այլ ստեղծագործության մեջ՝ «Կանայք, ամուսնությունը ձեր դեմ է» (1980), նա հագցրել է հարսանեկան զգեստ և փաթաթվել թափանցիկ փայլաթիթեղով, որի վրա գրված է եղել «Տղամարդկանց համար» ։ Հետո նա կտրել է զգեստը և փայլաթիթեղը՝ մերկ երևալով։